*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*224. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó rendkívüli ülésére

a Szekszárd és Környéke Alapellátási és Szakosított Ellátási Társulás társulási megállapodásának módosítása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző  Dudar Diána igazgatási ügyintéző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Szociális Bizottság  PG Bizottság: 2022.11.29. |

**Tisztelt Képviselő-testület!**

A Szekszárd és Környéke Alapellátási és Szakosított Ellátási Társulás (továbbiakban: Társulás) Társulási Tanács elnöke a 2022. október 28. napján a Bátaszéki Közös Önkormányzati Hivatalhoz érkezett megkeresésében a Társulás társulási megállapodása módosításának elfogadását kezdeményezte az alábbiak miatt:

A Társulás Társulási Tanácsa a 2022. október 26-i rendkívüli ülésének napirendjére vette a „Javaslat Szekszárd Megyei Jogú Város Humánszolgáltató Központja működésével kapcsolatos döntések meghozatalára” tárgyú írásbeli előterjesztést az elszabadult energiaárakra és Szekszárd Megyei Jogú Város Humánszolgáltató Központja jelenlegi székhelyén a közeljövőben bekövetkező felújításokra tekintettel.

A Magyar Államkincstár Tolna Megyei Igazgatóságától kapott tájékoztatás szerint a Humánszolgáltató Központot érintő valamennyi dokumentumban szükségessé válik a székhely és a telephely változtatások átvezetése - függetlenül az ideiglenes átköltözésre -, így a társulási megállapodásban is.

A társulási megállapodás III. fejezete tartalmazza a közös fenntartású intézményekkel kapcsolatos rendelkezéseket. A székhely és a telephely címek helyett új címként „a költségvetési szerv alapító okiratában foglaltak szerint” szövegrész lép.

Fentiekre tekintettel a Társulás Társulási Tanácsa a 33/2022. (X.26.) számú határozatával jóváhagyta a társulási megállapodás módosításának kezdeményezését, és felhívta a Társulás Tagönkormányzatait a társulási megállapodás módosításának elfogadására.

Mötv. 88. §- a szerint: **„***(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő* ***képviselő-testületek mindegyikének minősített többséggel hozott döntése szükséges a társulási megállapodás*** *jóváhagyásához,* ***módosításához*** *vagy a társulás megszüntetéséhez.”*

A fentiekre tekintettel kérjük az alábbi határozati javaslat elfogadását.

**H a t á r o z a t i j a v a s l a t :**

**a Szekszárd és Környéke Alapellátási és Szakosított Ellátási Társulás társulási megállapodásának módosítására**

Bátaszék Város Önkormányzata Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Szekszárd és Környéke Alapellátási és Szakosított Ellátási Társulás társulási megállapodásának módosítását - a határozat melléklete szerinti tartalommal – jóváhagyja,
2. felhatalmazza a polgármestert a társulási megállapodás aláírására.

*Határidő:* 2022. november 30.

*Felelős:* dr.Bozsolik Róbert polgármester

(a társulási megállapodás aláírásáért)

Kondriczné dr. Varga Erzsébet jegyző

(a határozat megküldéséért)

*Határozatról értesül:* Szekszárd és Környéke Alapellátási és

Szakosított Ellátási Társulás

irattár